CELEX: 22012D0061
Language: el
Date: 2012-03-30 00:00:00
Title: Απόφαση της Μεικτής Επιτροπής του ΕΟΧ αριθ. 61/2012, της 30ής Μαρτίου 2012 , για την τροποποίηση του παραρτήματος XIII (Μεταφορές) και του πρωτοκόλλου 37 της συμφωνίας για τον ΕΟΧ

2.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 207/41
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 61/2012
   της 30ής Μαρτίου 2012
   για την τροποποίηση του παραρτήματος XIII (Μεταφορές) και του πρωτοκόλλου 37 της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο (εφεξής «η συμφωνία»), και ιδίως τα άρθρα 98 και 101,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 27/2012 της 10ης Φεβρουαρίου 2012 (1).
            
         
               (2)
            
            
               Το πρωτόκολλο 37 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 104/2011 της 30ής Σεπτεμβρίου 2011 (2).
            
         
               (3)
            
            
               Η απόφαση 2009/584/ΕΚ της Επιτροπής, της 31ης Ιουλίου 2009, σχετικά με τη συγκρότηση της διευθύνουσας ομάδας υψηλού επιπέδου για το σύστημα SafeSeaNet (3) πρέπει να ενσωματωθεί στη συμφωνία.
            
         
               (4)
            
            
               Για την ορθή εφαρμογή της συμφωνίας, το πρωτόκολλο 37 της συμφωνίας πρέπει να επεκταθεί για να συμπεριλάβει τη διευθύνουσα ομάδα υψηλού επιπέδου για το σύστημα SafeSeaNet που συστάθηκε με την απόφαση 2009/584/ΕΚ, και το παράρτημα XIII πρέπει να τροποποιηθεί για να προσδιοριστούν οι διαδικασίες σύνδεσης με την εν λόγω ομάδα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 55αα (καταργείται) του παραρτήματος XIII της συμφωνίας παρεμβάλλονται τα εξής:
   
               «55αβ.
            
            
               
                  32009 D 0584: Απόφαση 2009/584/ΕΚ της Επιτροπής, της 31ης Ιουλίου 2009, σχετικά με τη συγκρότηση της διευθύνουσας ομάδας υψηλού επιπέδου για το SafeSeaNet (ΕΕ L 201 της 1.8.2009, σ. 63).
               Λεπτομέρειες συμμετοχής των κρατών ΕΖΕΣ σύμφωνα με το άρθρο 101 της συμφωνίας:
               Κάθε κράτος ΕΖΕΣ μπορεί, σύμφωνα με το άρθρο 3 της απόφασης 2009/584/ΕΚ, να ορίσει πρόσωπο που θα συμμετέχει ως παρατηρητής στις συνεδριάσεις της ομάδας υψηλού επιπέδου για το SafeSeaNet.».
            
         Άρθρο 2
   Στο πρωτόκολλο 37 της συμφωνίας (που περιέχει τον κατάλογο του άρθρου 101) προστίθεται το ακόλουθο σημείο:
   
               «34.
            
            
               Η διευθύνουσα ομάδα υψηλού επιπέδου για το SafeSeaNet (απόφαση 2009/584/ΕΚ της Επιτροπής).».
            
         Άρθρο 3
   Τα κείμενα της απόφασης 2009/584/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει την 1η Μαΐου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 59/2012 της 30ής Μαρτίου 2012 (5), εφόσον αυτή είναι μεταγενέστερη.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Μαρτίου 2012.
      
         
            Για τη Μεικτή Επιτροπή του ΕΟΧ
         
         
            Ο ασκών καθήκοντα Προέδρου
         
         Gianluca GRIPPA
      
   
   
      (1)  ΕΕ L 161 της 21.6.2012, σ. 33.
   
      (2)  ΕΕ L 318 της 1.12.2011, σ. 42.
   
      (3)  ΕΕ L 201 της 1.8.2009, σ. 63.
   
      (4)  Δεν έχουν αναφερθεί συνταγματικές απαιτήσεις.
   
      (5)  Βλέπε σελίδα 39 της παρούσας Επίσημης Εφημερίδας.